**פרוטוקול ישיבת הנהלה כלכלית מס' 05.20 מיום 11.3.2020**

1. פרויקט סולרי תעריפי (גגות) – הנושא הוצג על ידי ברוך ממעגן פרויקטים. רשות החשמל קבעה פתרון המאפשר לצלוח את הסקר השלילי של חברת החשמל, שגרם לעצירת התקדמות הפרויקט. שינויים ברגולציה מאפשרים לבצע מערכות בהספק גבוה מכפי שהוצג אשתקד. גם בתנאים מחמירים, על בסיס ביצועי המערכות הישנות, הפרויקט הנו ריווחי ומייצר תזרים חיובי מהשנה הראשונה. צוות כספים ידון בהיקף הפרויקט ובמקור המינוף.

בסוף הישיבה הצטרף אלון ראובני, מטעם "מבט יועצים", שהגיע לסעיף הבא. אלון הוא בעל ניסיון רחב מאוד בבחינת פרויקטים מן הסוג הזה עבור קיבוצים וגופים עסקיים. לשאלתנו לגבי כדאיות הפרויקט המליץ אלון בחום לאשרו.

סוכם: א. מפאת קוצר זמן – המשך דיון והחלטה בישיבה הבאה.

ב. דוחות ביצוע מונה נטו יופצו לחברי ההנהלה לפני המשך הדיון.

1. איחוד רפתות דגניה – העבודה הוצגה על ידי שאול צבן. העבודה הוזמנה על ידי שני המשקים על רקע השינויים והתרחישים הצפויים לעבור על ענף החלב בישראל. החומר הוצג להנהלה כרקע להמשך בדיקת השותפות ובהמשך לדיוני ההשקעות שאושרו לאחרונה. לא נדרשה החלטה. ההנהלה תעודכן בהתקדמות ככל שתהיה.